SISTE SESONG
Jøss, du er tøffere enn jeg forventet.
Ikke rart at Legoshi er så forelsket i deg.
Vent, Legoshi?
Se.
Han har mine øyne, syns du ikke det?
Ikke si at du er…
Jo, jeg er Legoshis bestefar.
Men du er en øgle!
BEISTENES DEMONKONGE
Unnskyld for alt det der.
Jeg visste ikke at Legoshis bestefar var en øgle.
Ikke tenk på det.
Han har vel aldri fortalt deg det.
Typisk Legoshi, ikke sant?
Når det gjelder ting han burde sagt med en gang,
sier han alltid: "Å, forresten…"
Er det Legoshis mor?
Jepp.
Likner på kona mi, ikke sant?
Det gjør hun.
Skulle ønske jeg hadde noe juice eller noe til deg.
Det går bra. Legoshi gir meg te når jeg besøker ham også.
Gjør han det?
Hva?
Ok, desinfisert.
Hvorfor gjorde du det?
Komodovaranens gift er farlig.
Du kan dø bare av å ta på det.
Gift…
Så det elektrosjokkvåpenet du brukte var et godt valg.
Du kan angripe en fiende uten å ta på dem.
Beklager igjen for at jeg ga deg støt ut av det blå.
Jeg beklager også. Mente ikke å skremme deg.
Jeg var litt overivrig.
Jeg ble kjempeglad da Legoshi ba meg om å beskytte jenta hans.
Jeg skulle pratet med deg ordentlig først.
Ikke vær lei deg. Legoshi visste at jeg ville blitt sint om han hadde sagt det.
Han var nok bare bekymret for at jeg skulle bli angrepet.
Er du ikke mistenksom overfor Legoshi i det hele tatt?
Er du ikke redd for ham?
Du står i fare for å bli fortært. Bestefaren hans er en øgle,
for ikke å nevne at han selv er en ulv.
Jeg er ikke redd.
Jeg pleide å være redd for ham.
Men jeg er en kanin som falt for en ulv. Det alene viser hva vi har overvunnet.
Dessuten er han ikke bare en ulv for meg. Han er Legoshi.
Sier du det?
Toki var på samme måte.
Toki? Er det kona di?
Jepp.
Hun sa det samme til meg.
At hun ville elske meg uansett hva jeg er, selv en komodovaran.
Vi møttes som tenåringer.
Kjærlighet ved første blikk for begge.
Vi ignorerte skeptikerne og begynte å date.
På den tiden ble artsblandede par fortsatt sett ned på.
Men vi var lykkelige.
Ved et mirakel fikk vi et barn.
Kyss meg, elskling.
Hva er det? Jøss, du er søt i dag.
Suss.
Hva? Brukte du det på kona di også?
Hun klagde alltid på det.
Sa det ikke var romantisk i det hele tatt.
Hver dag var som en drøm.
Kona mi var vakker på alle måter.
Hun stiftet familie med et giftig monster som meg.
Jeg tviler på at hun så på deg som et monster.
Du har rett.
Hun ville ikke at gift skulle komme mellom oss,
og ønsket at jeg skulle slutte å være urolig for det.
Så jeg sluttet omsider med det.
På den tiden tenkte jeg bare på å drukne hverandre i kjærlighet.
Gratulerer med dagen, Toki.
Takk.
Jeg har tenkt på noe.
Å være sammen med deg har gjort meg til den lykkeligste jenta i verden.
Toki! Hva gjør du?
Desinfisering… Hvor er sprayen min?
Hvor har den blitt av?
Jeg ville at du skulle oppleve den.
Oppleve gleden av en kjærlighet uten frykt.
Så jeg fikk deg til å glemme alle bekymringene du bar på.
Det var da jeg endelig forsto det.
Den eneste grunnen til at jeg kunne bli så forelsket i Toki,
var på grunn av omtenksomheten hennes.
Hadde jeg lagt merke til det tidligere,
ville jeg kanskje ikke mistet henne.
Jeg er glad for at du er glad i Legoshi.
Og derfor håper jeg at dere får en lykkelig framtid.
Begge to, for alltid.
Vi klarer oss.
Etter å ha møtt deg i dag og hatt denne samtalen,
vil jeg vite mer om Legoshi.
Og jeg vil at han skal vite om meg også.
For å gjøre det, må jeg holde meg i live.
Det stemmer.
Toki elsket deg virkelig.
Ja.
Jeg savner henne veldig.
Hvorfor gråter du?
Stanken er så sterk at den svir i øynene mine.
Jeg trengte frisk luft…
Unnskyld, mamma!
Den gutten har nok stjålet noe igjen.
Selv som forelder er det litt strengt.
Nei, hun er ikke moren hans.
Men han kalte henne "mamma".
Hun er fostermor.
- Du kan ikke gjøre sånt! - Er han foreldreløs?
Den gutten ble oppdratt av bestefaren sin,
som havnet i bråk i det vanlige samfunnet.
Han klarte ikke å rømme og ble tatt av Yahya.
Du vet vel hvem Yahya er?
Ja.
Om Yahya får hovene sine på deg, er du ferdig.
Gulrotgjødsel…
Svartebørsen har noen unger som ham,
så den staute moren passer på at de får mat.
- Mamma. - Hva er det?
Du, Degoshi.
Er de mest hjerteløse innenfor eller utenfor murene?
En ukes forbruk av mat på én tur!
Fantastisk, Degoshi!
Fysisk arbeid er omtrent det eneste jeg duger til.
Bean blir garantert sterk som Kyuu!
Kyuu? Mener du den kaninen?
Ja. Selv om hun er en liten planteeter, er hun kampklubbens mest innbringende!
Hun er kjempesterk!
En rollemodell for barn på svartebørsen.
Jøss.
Hun er drømmen vår.
Drømmen?
På grunn av henne kan vi også drømme.
Hun er som en stjerne som lyser opp himmelen vår.
Noe å strebe etter. Som gir oss håp.
Det å ha noen å idolisere, gir dem selvtillit til å drømme stort.
Selv om det ikke har noe å si hvem det er.
Er det viktig å ha en sånn rollemodell?
Om vi ser ned, blir vi trampet i hjel.
Ser vi til siden, knuser vi hverandre.
Men om vi ser opp på noe sammen, stopper konflikten i hvert fall en stund.
Det er det samme i det vanlige samfunnet.
Om vi alle kan se opp og drømme samme drøm,
kan kanskje de fra svartebørsen og det vanlige samfunnet komme overens.
Både kjøttetere og planteetere.
Hva skal jeg gjøre?
Kan jeg flykte?
Nei, det å stikke av vil ikke løse noe.
Rouis, kjære.
Mann deg opp, Rouis. Se dette i hvitøyet.
Jeg er ferdig med badet mitt.
Det tok kort tid.
Kom igjen, si det!
Innrøm at jeg ikke kan gjøre det med planteetere lenger.
Jeg er så glad.
Da jeg inviterte deg, tenkte jeg at du ville si nei.
Det er en grunn til at jeg kom for å være alene med henne.
Jeg må være ærlig!
Vent. Selv om jeg innrømmer det, hva er poenget?
Forlovelsen vår er endelig.
Så hva skal jeg…
Skal vi bestille romservice?
Du har vel ikke spist middag.
Romservicen her er…
Du kan bare ligge der.
Jeg tar meg av resten.
Vær så snill, stopp!
- Jeg er… Jeg mener… - Jeg prøver også, vet du.
Jeg prøver å få dette til å funke.
Jeg vet det. Unnskyld.
Vi er i samme båt. Vi gjør dette for familiene våre.
Er jeg virkelig så lite tiltrekkende?
Det er ikke…
Hvorfor kysser du meg ikke? Her og nå.
Å. Vel…
Det er ikke din feil.
Jeg er problemet her.
Med planteetere blir jeg…
Jeg liksom…
Jeg har en dyp forkjærlighet for kjøttetere.
Så med deg kan jeg ikke…
Men dette er et stort problem.
For min far er jeg bare til for å oppdra Horn-konglomeratets neste etterfølger.
Det er den eneste måten dette er lønnsomt på.
Men jeg kan ikke gjøre det.
Logisk sett forstår jeg det, men jeg kan ikke noe for følelsen de gir meg.
Jeg slapper av når jeg er med dem. Med kjøttetere.
Dekket av den stanken…
Jeg forstår det om du vil slå opp.
Kanskje klarer jeg aldri å elske med deg.
Hele formålet med ekteskapet vårt er å føde en arving, men jeg…
Jeg forstår.
Jeg ser helheten nå.
I så fall er det ingen grunn til at vi skal elske.
Rouis, oppgaven vår er bare å skape bro mellom familiene våre.
Ja, vi trenger barn, men det er mange måter å få det på.
Jeg innrømmer at jeg hadde håpet på et romantisk forhold med deg.
Men målene må endre seg og tilpasse seg omstendighetene.
Det er også en essensiell forretningstaktikk.
Azuki…
La oss endre målet vårt.
Det er ikke lenger nødvendig at vi elsker eller parer oss med hverandre.
Vent litt.
Så vi slår ikke opp? Du vil fremdeles gifte deg med meg?
Ja, alt ifølge planen.
- Vi kan ikke det. - Hvorfor ikke?
Vil ikke at du skal lide deg gjennom et ulykkelig ekteskap.
Dessuten…
Rouis.
Du misforstår meg.
Mitt mål er selve ekteskapet.
Så ikke vær bekymret for meg.
Og selv om vi ikke kan være elskere, kan vi fremdeles være partnere.
Forretningspartnere.
Er det greit for deg?
Ja.
Jeg skal arve min fars selskap en dag, og jeg vil utvide det.
Dette ekteskapet vil forsikre Ogura mats preg på historien
og fjerne bekymringer for fremtiden til ditt Horn-konglomerat.
LØVE
Skal du virkelig gjøre dette?
Ja.
Vi trenger en leder for å bli med i områdekrigen på Kjøttets dag.
Bare så det er sagt, så gjør ikke dette deg til sjefen vår.
Det vet jeg.
Bare denne gangen.
Går vi glipp av den, må vi vente til neste år.
Da tar Doku-Gumi, Madara-Gumi og Inari-Gumi området vårt,
og jeg orker ikke å se de selvtilfredse ansiktene deres et helt år.
"Leder: Agata…" Sånn.
LEDER AGATA
Herlig!
Ok! Jeg går og registrerer oss.
Vent litt.
Vi må dra sammen for å markere vår tilstedeværelse.
Selv om det er midlertidig, er en leder en leder.
Jaså?
Sjef?
Er hele gjengen her? For en herlig velkomst.
Hva er dette?
SHISHI-GUMI
Vi skal delta i områdekrigen.
På Kjøttets dag? Perfekt timing.
En kvinnelig kanin unnslapp meg nettopp,
og jeg funderte på når jeg skal spise henne.
En dag vi feirer kjøtt?
Kanskje jeg skal spise henne da.
"Leder: Agata"?
Noen er høy på pæra.
Kom igjen, karer.
Dere prøver vel ikke å gi meg sparken?
Nei.
Men du var ikke her.
Så jeg trådte til for å erstatte…
Du?
Erstatte meg?
Selv etter det arret jeg ga deg,
har du ikke lært noe som helst.
Du kan kanskje erstatte sjefen deres,
men du kan ikke erstatte meg.
Ingen på denne planeten kan erstatte meg.
Det er et åpenbart faktum,
men selv moren min skjønte ikke det.
Moren min hevdet at hun elsket meg.
Men hele tiden lette hun bare etter faren min. I meg.
Det var ikke meg hun ville ha, men en svak og sjenert liten planteeter.
Så jeg lærte henne selv en lekse.
Jeg er ikke som faren min.
Jeg er ikke som noen andre.
Jeg er bare meg.
Ingen kan erstatte meg.
Hvordan våger du å snakke om en erstatter?
Kan en erstatter ta den smerten for deg?
Nei, smerten er bare din.
- Du… - Og dere er bare dere.
Om dere vil slåss, så kom igjen.
Om dere vil være sjefen, så slå meg og ta tronen selv.
Om dere ikke liker noe, så knus det.
Klor dere vei med egne klør.
Det er sånn vi gjør det her.
Dere har sagt det før.
Bli en løve som er verdig sin manke, eller noe sånt.
Hva er kriteriet?
Hva gjør dere verdige?
Å være sterke.
Jeg er enig.
Styrke er frihet.
Lenker gjør oss svake.
Vi burde spise hva vi vil og gjøre som vi vil.
Si meg.
Hva er galt med å leve fritt?
Er det ikke derfor svartebørsen finnes?
Melon er en demon som virkelig hører til på svartebørsen.
Vent, jeg innser det nå.
Han er en kjøtteter og en planteeter som har blitt blandet for å skape
en ekte dyrenes konge!
Jeg skal følge deg, sjef.
Agata…
Du er skikkelig forskrudd.
Men vi er de eneste som kan adlyde en sjef like forskrudd som deg.
Jeg tilbyr deg min pote, min manke, hva som helst.
Med deg ved roret, kan Shishi-Gumi bli sterkere! Ondere!
Ja, jeg er enig.
Ingen er så psykotisk som deg.
Ikke sant? Det er den eneste måten å gjøre det gøy på.
Her, karer. Jeg har deres neste jobb.
Melda?
Dere har vel ikke lekt med det ennå?
De skapningene lever likegyldige liv.
Så la oss vise dem hva å leve virkelig er!
La sjelene deres bli enda mørkere!
Bli bekmørke dyrekonger og hersk over denne svartebørsen!
Shishi-Gumi!
Ja…
Riktig.
SIKKERHET FØRST
Vårt årlige arrangement for å fordele territorium på svartebørsen!
Deltakerne i årets Kjøttets dag er…
…Inari-Gumi!
Madara-Gumi!
Doku-Gumi!
Ikke Shishi-Gumi?
Slipp oss fram!
Unna vei!
Gjør vei! Slipp oss forbi!
Bort, for pokker!
Pell dere vekk!
Gjør vei, sa jeg!
MELON
Er det Shishi-Gumis sjef?
En blandingsart?
Aldri sett ham før.
Det er…
Har du sett denne fyren før?
En gaselle?
Nei, en blandingsart…
Degoshi! Vi fant Melon!
Hvor?
Tekst: Audun Magnus Moss